Potreba Analgetík po Pôrode: Ako Zvládnuť Bolesti od Zošitých Rán
Dobrý deň, chcem sa informovať, či si môžem dať nejaké lieky proti bolesti ? Som po pôrode a strašne ma bolia zošité rany. Je vhodné nejaké analgetikum na uľavenie ? Ďakujem
Dobrý deň,
ďakujeme za Vašu otázku.
Pri bolesti je vhodné počas dojčenia podanie lieku s obsahom
paracetamolu
. Hoci sa liek vylučuje do materského mlieka, ale v množstvách, ktoré nie sú z klinického hľadiska signifikantné. Počas krátkodobej liečby nie je preto potrebné prerušiť dojčenie za predpokladu starostlivého sledovania dojčaťa.
Taktiež nie je vylúčené ani príležitostné podanie lieku s obsahom
ibuprofénu
. Malé množstvo liečiva a jeho metabolitov sa vylučuje do materského mlieka. Keďže dosiaľ nie sú známe nežiaduce účinky na dojča, pri krátkodobej liečbe nie je potrebné prerušiť dojčenie.
Lieky odporúčam užívať čo najkratšiu dobu v čo najnižších dávkach a tesne po dojčení. Pri pretrvávaní bolesti sa obráťte na lekára.
Prajem skoré zoravenie.
S pozdravom
PharmDr. Veronika Kiabová